รู้ตัวแล้วโชเฟอร์แท็กซี่ตายอืดคาปั๊ม คาดโรคประจำตัวกำเริบ เร่งตามหาญาติ
ตำรวจบางขุนเทียน รู้ตัวแล้วโชเฟอร์แท็กซี่ตายอืดในห้องน้ำปั๊มแก๊สถนนกัลปพฤกษ์ เป็นชาวบ้านย่านจอมทองอายุ 58 ปี คาดมีโรคประจำตัว เร่งติดตามญาติและเจ้าของอู่แท็กซี่มาสอบสวนต่อมาเมื่อเวลา 16.30 น. วันที่ 16 ก.ค.63 พ.ต.ท.สนธิชัย กลับบัว รอง ผกก.(สอบสวน) สน.บางขุนเทียน ได้ประสานกองพิสูจน์หลักฐานและแพทย์นิติเวช เข้าตรวจสอบที่เกิดเหตุพบศพโชเฟอร์แท็กซี่ เสียชีวิตในห้องน้ำปั๊มก๊าซ ปตท.สาขาถนนกัลปพฤกษ์ จากการตรวจค้นตามกระเป๋าเสื้อและกางเกงพบบัตรประชาชน ระบุชื่อ นายแก้ว ศรีกัน อายุ 58 ปี ภูมิลำเนาเป็นชาวกรุงเทพฯ ย่านจอมทองนอกจากนี้ ยังพบใบนัดเจาะเลือดของแพทย์ยังไม่ทราบโรงพยาบาล เงินสดราว 300 บาท โทรศัพท์มือถือ 1 เครื่อง และบุหรี่ 1 ซอง คาดผู้เสียชีวิตน่าจะมีโรคประจำตัว ทั้งนี้ หลังจากนี้จะติดตามญาติและเจ้าของอู่แท็กซี่ของผู้ตายมาสอบสวนเพื่อสรุปสาเหตุการตายต่อไป.
ตำรวจบางขุนเทียน รู้ตัวแล้วโชเฟอร์แท็กซี่ตายอืดในห้องน้ำปั๊มแก๊ส ถนนกัลปพฤกษ์ เป็นชาวบ้านย่านจอมทองอายุ 58 ปี คาดมีโรคประจำตัว เร่งติดตามญาติและเจ้าของอู่แท็กซี่มาสอบสวน
ลุงแท็กซี่,ตายอืด,ตายคาปั๊ม,แก้ว ศรีกัน,ถนนกัลปพฤกษ์,ชาวบ้านย่านจอมทอง,ข่าวทั่วไป